ທ່ານ Ahmad Zahid Hamidi ຮອງນາຍົກລັດຖະມົນຕີ ມາເລເຊຍ
(ພາບ: Says.com)
(vovworld) - ທ່ານ Ahmad Zahid Hamidi ຮອງນາຍົກລັດຖະມົນຕີ ມາເລເຊຍ ຢືນຢັນວ່າ ປະເທດນີ້ ຈະຮັກສາການພົວພັນທາງການທູດກັບ ສປປ.ເກົາຫຼີ ແລະ ບໍ່ປິດປະຕູສະຖານທູດຢູ່ ພຽງຢາງ, ພ້ອມທັງສະແດງຄວາມຫວັງວ່າ ຝ່າຍ ສປປ.ເກົາຫຼີ ຈະມີການກະທຳທີ່ຄ້າຍຄືກັນ. ທ່ານ Zahid Hamidi ໄດ້ຍົກອອກຄຳຖະແຫຼງດ່ັງກ່າວເມື່ອວັນທີ 01/04 ໃນສະພາບທີ່ການພົວພັນທາງການທູດລະຫວ່າງ 2 ປະເທດໃນໄລຍະມໍ່ໆມານີ້ພວມເຄັ່ງຕຶງ ທີ່ກ່ຽວຂ້ອງເຖິງເຫດການຊາວ ສປປ.ເກົາຫຼີ ຄົນໜຶ່ງ ຖືປັດສະປໍມີຊື່ວ່າ Kim Choi ຖືກຂ້າຕາຍຢູ່ສະໜາມບິນສາກົນ ກົວລາລຳເປີ ໃນວັນທີ 13/02 ຫລັງຈາກນັ້ນ ຊາວ ມາເລເຊຍ 9 ຄົນ ພວມຢູ່ ສປປ.ເກົາຫຼີ ຖືກຫ້າມບໍ່ໃຫ້ກັບເມືອປະເທດ. ປະຈຸບັນ ຄວາມເຄັ່ງຕຶງໄດ້ຫລຸດລົງສ່ວນໃດສ່ວນໜຶ່ງ ພາຍຫລັງທີ່ກຸ່ມຄົນ ມາເລເຊຍ ດັ່ງກ່າວ ໄດ້ຮັບອະນຸຍາດອອກຈາກ ສປປ.ເກົາຫຼີ. ທ່ານ Zahid Hamidi ຢືນຢັນວ່າ: ເຫດການດັ່ງກ່າວ ໄດ້ຮັບການແກ້ໄຂໂດຍອີງໃສ່ຄວາມເຂົ້າໃຈທີ່ບັນລຸໄດ້ລະຫວ່າງ 2 ຝ່າຍ.